
Ministru kabineta sēdes protokollēmums

Noteikumu projekts "Grozījumi Ministru kabineta 2025. gada 7. oktobra noteikumos Nr. 598 "Eiropas Savienības kohēzijas politikas programmas 2021.–2027. gadam 3.1. prioritātes "Ilgtspējīga TEN-T infrastruktūra" 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.1. pasākuma "Dzelzceļa infrastruktūras attīstība un energoefektivitātes uzlabošana sabiedriskajos pasažieru pārvadājumos" pirmās projektu iesniegumu atlases kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Satiksmes ministrijai nodrošināt, ka valsts akciju sabiedrība "Latvijas dzelzceļš" pēc iepirkuma līguma par projekta  Nr.3.1.1.3/1/24/I/001 “Dzelzceļa pasažieru infrastruktūras modernizācija, 2. posms” 3.loti “Rīga – Krustpils” laušanas informē Centrālo finanšu un līgumu aģentūru un Satiksmes ministriju par līguma izpildītājam līdz šim izmaksāto finansējumu un nodrošināt, ka  valsts akciju sabiedrība "Latvijas dzelzceļš" atmaksā Centrālajai finanšu un līgumu aģentūrai līdz iepirkuma līguma par paredzētajiem darbiem paaugstināto peronu izbūvei Krustpils līnijā izbeigšanai būvdarbu veicējam izmaksāto un neapgūto avansa summu.
· 4. Ņemot vērā valsts akciju sabiedrībai "Latvijas dzelzceļš" paredzēto valsts budžeta līdzfinansējumu 9 246 308 euro apmērā, projektā Nr.3.1.1.3/1/24/I/001 "Dzelzceļa pasažieru infrastruktūras modernizācija, 2.posms" ieguldītos 1 915 300, 51 euro un projektā Nr.3.1.1.3/1/24/I/002 "Dzelzceļa infrastruktūras modernizācija vilcienu kustības ātruma paaugstināšanai, 2.posms" ieguldītos 2 116 346,42 euro no valsts akciju sabiedrības "Latvijas dzelzceļš" finanšu līdzekļiem, paredzēt valsts akciju sabiedrībai "Latvijas dzelzceļš"  šo daļēji ieguldīto finansējuma aizstāšanu ar valsts budžeta līdzekļiem un ieskaitīt tos VAS "Latvijas dzelzceļš" attiecīgajos projektu kontos Valsts kasē trīs mēnešu laikā pēc Ministru kabineta lēmuma pieņemšanas .

